Álfasala SÁÁ hefst í dag og stendur fram á sunnudag Árleg álfasala SÁÁ hófst í dag og stendur fram á sunnudag . Álfurinn verður boðinn til sölu um allt land . Bæði verður gengið í hús og selt fyrir utan verslanir og aðra fjölfarna staði . SÁÁ væntir þess að landsmenn taki sölufólkinu vel , nú eins og ávallt . Álfurinn kostar nú 2000 krónur , sem er sama verð og síðustu ár . Álfurinn 2014 er seldur til að efla enn frekar þjónustu SÁÁ við unga fólkið og rennur söluhagnaður til slíkra verkefna . SÁÁ hefur rekið sérstaka unglingadeild á Vogi frá árinu 2000 og hefur meðferð þar skilað miklum árangri . Næsta skref í uppbyggingu þeirrar meðferðar er að styðja enn betur við bakið á ungmennunum þegar meðferð lýkur og styrkja þau félagslega . Sálfræðiþjónusta fyrir börn Einnig býður fjölskyldudeild SÁÁ upp á mikilvæga sálfræðiþjónustu fyrir börn sem eiga foreldra sem glíma við áfengis - eða vímuefnavanda og standa tekjur af álfasölunni meðal annars undir þeirri þjónustu . Umboðsmaður barna hefur nýlega kynnt skýrslu sem byggð var á vinnu barna og unglinga sem höfðu nýtt sér þjónustu SÁÁ og voru fengin til að mynda svokallaðan sérfræðihóp Umboðsmanns barna . Þar kom fram að sál ¬ fræðiaðstoð og ráðgjöf sem börnin fengu frá SÁÁ hefði breytt miklu í lífi þeirra . Umboðsmaður barna hefur lýst áhyggjum af þeim börnum alkó ¬ hólista sem njóta ekki stuðnings inn ¬ an fjöl ¬ skyld ¬ u eða hafa ekki aðgang að þjón ¬ ustu við hæfi . SÁÁ stefnir að því að auka þjónustu sína við börn alkóhólista og koma henni á varanlegan grundvöll en hingað til hefur þessi þjónusta að mestu leyti verið kostuð af sjálfsaflafé samtakanna . Álfasalasala á vegum SÁÁ hefur farið fram árlega frá 1990 og gegnir mikilvægu hlutverki í fjáröflun samtakanna . Í fyrra seldust um 30.000 Álfar . Frá því að sala á Álfinum hófst hafa hreinar tekjur samtakanna vegna hans verið meira en 450 milljónir króna . Þeir fjármunir hafa til dæmis kostað uppbyggingu unglingadeildar við sjúkrahúsið Vog , starfsemi fjölskyldumeðferðar og einnig hafa tekjur af Álfinum gert SÁÁ kleift að þróa úrræði fyrir börn alkóhólista , unga fíkla og fjölskyldur .